Tisztelt Szülők!

A 2020/2021-es tanév mint bizonyára mindenki tudja és tapasztalja sokkal nagyobb terheket ró mindannyiunkra. A lehetőségekhez képest zökkenőmentes napi munka megteremtéséhez több olyan intézkedést kell hoznunk, amelyekhez az új és újabb helyzetekhez való alkalmazkodásban feltétlenül számítok az Önök együttműködésére!

Iskolánkban a járványügyi készenlét idején alkalmazandó eljárásrend:

-A tanulók a két bejáraton, tanári illetve asszisztensi felügyelet mellett jöhetnek be az iskolába. Szülők továbbra sem jöhetnek be!

7:30-tól minden tanuló abba a terembe megy, ahol az első tanítási órája lesz és becsöngetésig ott is tartózkodik.

-Alsó tagozaton a szokásoknak megfelelően 6.30-tól tartunk ügyeletet. A felső tagozaton 7 órától ¾ 8-ig érkezhetnek be a gyerekek. A folyosón a tanári ügyelet vigyáz a higiéniai szabályok betartására.

A JELENLEGI előrejelzések szerint Október 1-től indul a kötelező hőmérőzés. Ezt alsó tagozaton az ügyeletes tanító néni, felső tagozaton 7-től a pedagógiai asszisztensek végzik

-Orvosi konzultáció alapján 37 fok felett már tünetként kezeljük a hőemelkedést, melyről értesítjük a szülőt. Ebben az esetben szükséges orvoshoz fordulni. Beteg, lázas gyermek az iskolában nem tartózkodhat. Láz esetén a szülőt értesítjük, az iskolába csak orvosi igazolással térhet vissza.

-Fontos a személyi higiénia alapvető szabályainak betartása: iskolába történő belépéskor kézfertőtlenítés szükséges a bejáratoknál elhelyezett berendezés segítségével.

-Amennyiben (pl aláírás miatt) elkerülhetetlen a szülői megjelenés az iskolában, /1 fő családonként/ az csak szájmaszkban tünetmentesen lehetséges. A személyes adatok /név, telefonszám, lakcím/ megadása szükséges a portán. Ezért is nagyon fontos a telefonon történő előzetes egyeztetés.

-Az országos fertőzési adatok folyamatos emelkedése miatt a közösségi terekben /folyosó/kötelező mindenkinek a tanulóknak is a maszk használata, kérem figyeljenek oda, hogy az iskolába indulás előtt gyermeküknél ez is ellenőrzésre kerüljön. ! Megértésüket és együttműködésüket köszönjük!